runetrust/blame-folketinget-dk huggingface dataset:
Kim Behnke (FRI), 1999-10-13:
Så er der det med hele den valutamæssige situation, og det skal ikke være nogen hemmelighed, at jeg og vi i Frihed 2000 har den opfattelse, at det samarbejde, der er i øjeblikket, er fornuftigt, fordi det hindrer, at der foretages systematisk spekulation mod den danske krone.
Peter Hummelgaard (S), 2024-05-07:
Derudover synes jeg jo, at det er helt rimeligt, at man som politisk parti, som folkevalgt i Folketinget eller at danskere i almindelighed ikke ønsker dansk medlemskab af EU og ikke ønsker, at der overlades kompetencer til EU, og der står det jo Dansk Folkeparti frit for at foreslå et dexit, eller hvad man nu vil have.
Kristian Thulesen Dahl (DF), 1999-12-08:
, så der er et kapløb mellem nogle, der gør, at når Enhedslisten her den 6. oktober stiller en forespørgsel, som bliver fremmet den 12. oktober, så er der nogle unionstilhængerpartier, der ikke kan tåle, at det er den forespørgsel, der så danner udgangspunkt for debatten, hvorfor de så den 30. november med fremme den 3. december skal have placeret deres forespørgsel på dagsordenen i dag.
Bjarne Laustsen (S), 1999-02-12:
Og hvis der er nogen, der har behov for et kursus eller to eller tre, og de dermed kan fortsætte deres aktive karriere på arbejdsmarkedet, jamen så er det da fint, så er det lige nøjagtig det, der ligger i reglerne, at de også kan få nogle muligheder, og hvis de så er derhenne, hvor de siger: Nej tak, jeg vælger at gå på efterløn, så eksisterer den mulighed selvfølgelig også.
Marlene Harpsøe (DD), 2025-05-20:
Det er begyndelsen på en ny epoke – en ny tid, hvor man som omsorgs- og sundhedsansat sammen med Niels eller Jonna finder ud af, hvad de har brug for hjælp til, og hvor den ansatte samtidig bringer sin faglighed i spil for at se, men også opfylde, den enkeltes behov.
Peder Hvelplund (EL), 2020-05-26:
Jamen jeg vil sådan set bare kvittere for samarbejdet, for jeg er fuldstændig enig med ordføreren i, at det her er et resultat af, at der har været nogle meget ihærdige mennesker, som har gjort opmærksom på, at vi her har et problem, og at det er det, vi arbejder på at få løst.
Charlotte Antonsen (V), 1998-12-08:
Jeg er fuldstændig enig med hr. Jacob Buksti i det paradoks, som den socialdemokratiske ordfører ærligt fremstillede, at netop sammenhæng mellem beskæftigelse og økonomisk politik jo altid har været centralt for Socialdemokratiet. Men hvorfor får det så ikke hr. Buksti til at sige, at så må vi da med her, for det er jo det, vi har ønsket os i årtier, det er det, selv skeptikere, som hr. Ivar Nørgaard har været varm fortaler for: at den store økonomiske åbenbaring kunne være, hvis man i Europa fandt på at koordinere den økonomiske og beskæftigelsespolitikken?
Henrik Dam Kristensen (S), 1999-05-12:
Regeringen er ikke af den opfattelse, at når man har bedt om at få et samlet overblik, skal man bare basere sin politik på det første delresultat, når det kommer. Jeg forstår, at hr. Keld Albrechtsen synes, det er den måde, man skal agere på; men det ønsker regeringen ikke.
Karen Ellemann (V), 2009-05-13:
Som hr. Thomas Jensen allerede ved, er det grunden til, at kommunerne årligt skal indberette den gennemsnitlige ventetid på en plejebolig eller plejehjemsplads til Danmarks Statistik, som efterfølgende vil offentliggøre en statistik over de gennemsnitlige ventetider i de forudgående år fordelt på kommunerne.
Pernille Rosenkrantz-Theil (S), 2020-05-07:
Nogle kommuner har valgt at have to aldersopdelinger, og andre har faktisk tre aldersopdelinger, og der er steder, hvor man har dagpleje og vuggestuer til de små og børnehaver til de større, mens man andre steder har aldersintegrerede daginstitutioner og derfor har flere aldersgrupper i samme institution.
Kim Valentin (V), 2021-05-03:
Lige præcis forskellen mellem den almindelige beskatning og så aktiesparekontoen er jo det her med, at det ene er lagerbeskatning, og det andet er realisationsbeskatning, og det er det, der danner basis for, at man kan sige, at det kun er 17 pct. skat, man betaler på en aktiesparekonto.
Arne Rolighed (S), 2001-04-17:
Jeg er opmærksom på, både i H:S og landet over - det var også det, der lå i mit svar tidligere - at den interne medicinske patient, den ældre patient, har brug for mere opmærksomhed, og det er også baggrunden for, at jeg har sat udredningsarbejde i gang med henblik på, at vi får nogle forslag frem måske allerede her til maj og juni til forhandlinger med H:S og amterne om den økonomi, der skal gælde for 2002.
Martin Henriksen (DF), 2016-11-22:
Helt grundlæggende er det Dansk Folkepartis opfattelse, at Danmark ikke har brug for mere udenlandsk arbejdskraft, hvorfor vi også sammen med en række partier har afskaffet greencardordningen og forhøjet beløbsgrænsen, men da der her er tale om et mindre antal udlændinge og ordningen som sagt ikke kan udvides, medmindre der er enighed, kan Dansk Folkeparti godt se fornuften i lovforslaget.
Karsten Lauritzen (V), 2017-12-07:
Det kan ske, at andre EU-lande prøver at lempe selskabsskatterne for at stå stærkere i konkurrencen om at tiltrække investeringer, og jeg vil da ikke lægge skjul på, at jeg helst ønskede, at det ikke var tilfældet, men det er det, og vi er i en global skattemæssig konkurrence, når det handler om selskabsskatten.
Lars Barfoed (KF), 2013-10-08:
Vil regeringen være med til – for jeg har forstået, at miljøministeren vil fremsætte forslag om det her – at vi prøver at tænke helt nyt i vores genanvendelse af affald her i landet og indfører teknologi på vores affaldsstationer, sådan at man dér sorterer affaldet, i stedet for at vi alle sammen skal gøre det hjemme i vores køkken?
Aleqa Hammond (NQ), 2018-05-30:
Men det er ikke kun, fordi vi synes, at det engelske vigtigt, det er simpelt hen, fordi vi bor i Nuuk, hvor man har mulighed for at tale så meget dansk i hverdagen, at vi synes, de har en meget stærk mulighed for at praktisere det danske meget bedre end alle andre steder i Grønland.
Hans Christian Schmidt (V), 2013-02-19:
Derfor vil jeg bare spørge ordføreren: Hvis vi står og diskuterer det, og ordføreren siger, at det er helt forskelligt fra land til land, så går jeg ud fra, at jeg må forstå det sådan, at det, ordføreren siger, er, at det, som vi gør i Danmark, slet ikke er noget, der stammer fra et EU-direktiv?
Simon Emil Ammitzbøll (RV), 2006-11-21:
Der er masser af argumenter for, at det skal være muligt at sige fra: For det første, at man selv bestemmer, hvad man vil modtage; for det andet, at det er noget utroligt miljøsvineri, at der bliver sendt aviser ud til folk, der ikke er interesserede i det; for det tredje, at vi er en lang række mennesker, der nu skal til at bære aviserne ned, måske for en dels vedkommende i ulæst stand.
Per Clausen (EL), 2006-12-14:
Jeg skal starte med at sige, at jeg og Enhedslisten er meget enige med fru Birthe Skaarup i, at der skal fokuseres både på eksperimentel og alternativ behandling, og jeg skal da gerne sige, at jeg er enig med fru Birthe Skaarup i, at Dansk Folkeparti faktisk har gjort en stor indsats der.
Finn Sørensen (EL), 2014-05-09:
De mennesker, som nu hiver det kommunale selvstyre frem og siger, at vi sandelig må passe på det, er de samme som dem, der er varme tilhængere af en budgetlov, der lægger kommunerne i et økonomisk jerngreb; af en skattelovgivning, der forhindrer kommunerne i frit at fastsætte skatterne, som de nu har lyst til; der er tilhængere af en budgetlov, som indebærer nogle benhårde sanktioner over for de kommuner, der vover at overskride de rammer, der bliver fastsat, med så meget som en eneste krone.
Pernille Rosenkrantz-Theil (S), 2020-04-22:
KL har hørt, at vi fra regeringens side har et ønske om at kigge på de regninger, og det er jeg helt tryg ved at KL finder ud af i fællesskab med finansministeren, og derfor kommer jeg ikke til at stå her og sige, at der kommer noget til præcis det, der bliver talt om her, i Odense Kommune.
Sonja Mikkelsen (S), 1999-02-02:
Omkring problemstillingen med CO2 i det hele taget har Danmark jo forpligtet sig internationalt, og det har vi jo gjort på lige fod med andre europæiske lande, til at reducere CO2-udslippet, og derfor har vi selvfølgelig også en pligt til at sørge for, at transportsektoren bidrager til den reduktion. De fleste og også ordførerne i dag erkender, at vi her har en opgave.
Anders Fogh Rasmussen (V), 2003-02-26:
Det er jo i virkeligheden også svar til både fru Lissa Mathiasen og til hr. Jacob Buksti: Regeringens linje er meget klar, og svaret er meget enkelt og kort, og jeg gentager det nu: Regeringen har ingen planer om at fjerne huslejereguleringen ved udlejningsbyggeri.
Henrik Frandsen (M), 2025-01-14:
Men jeg vil da selvfølgelig også sige, at hvis man tilhører den del af erhvervslivet, der lever af at udvikle teknikker til rensning af spildevand, så vil man jo selvfølgelig ikke blive ramt af, at der kommer krav om at nedlægge blandingszonerne, i hvert fald hvis man kan komme med løsningerne der.
Ole Sohn (SF), 2000-11-22:
Har regeringen overvejet at gøre brug af den høje status, som Danmark har - det er jo sådan, at der næsten ikke kan komme en delegation fra det danske Folketing til Tjekkiet, uden at vi får roser for den indsats, Danmark gør for at understøtte Tjekkiets optagelse i EU - og gå et skridt videre end blot at understøtte, hvad der er meget fornuftigt, forældrenes ønske og anmodning om amnesti, og direkte i en henvendelse til den tjekkiske præsident, Havel, anmode om amnesti og dermed understøtte ham i at gøre brug af den mulighed, han ifølge den tjekkiske forfatning har til at kunne give en sådan amnesti?
Sigurd Agersnap (SF), 2023-10-10:
Det skal heller ikke være nogen hemmelighed, at vi i SF også gerne havde set, at man tog mere drastiske skridt i brug og bl.a. havde en overvejelse om, om man kunne give mulighed for at indbetale gælden i en periode og få den godskrevet, indtil man kendte det endelige beløb, og så få den justeret bagudrettet.
Charlotte Dyremose (KF), 2003-12-09:
For at starte med den diskussion, hr. Jørn Pedersen og jeg har haft nu for anden gang i dag: Jamen vi har jo, som jeg tidligere har nævnt, nedsat grundkapitalen til de almene boliger. Der er afsat penge til boliger til demente, og der er afsat penge til f.eks. akutplejepladser.
Carl Holst (V), 2018-01-30:
Hvordan sikrer vi, at det, der de facto blev udviklet som værende formen, man sammensatte menighedsrådene på, og som er blevet det bærende, bliver noget, som man stadig væk har mulighed for, hvis man ønsker det lokalt, nemlig at stille med en liste, så der også kommer et valg?
Inger Støjberg (V), 2016-04-13:
Vi skal kigge på, hvordan vi kan forhindre, at hadprædikanter rejser ind i Danmark, hvordan vi kan smide dem ud af landet igen, men også en række andre problemstillinger, som jo bl.a. Dansk Folkeparti har rejst, og jeg mener, at det er helt nødvendigt, fordi holdningerne jo ikke kun ligger i murstenene.
Sjúrður Skaale (JF), 2023-01-19:
Og jeg tror ikke, der kan være tvivl om, at det var kontrasterne mellem oplevelserne på ólavsøka og fortællingerne om den spidse sten, der førte til de idéer, der blev lagt frem i bogen »Befrielsens øjeblik – Samtaler med Lars Løkke Rasmussen«, altså dem om den brede regering, som nu er virkelighed.
Karen Hækkerup (S), 2010-05-20:
Men når nu den konservative ordfører får det til at lyde, som om man stort set gør alting i forvejen, vil jeg sige, at jeg er sikker på, at ordføreren alligevel har læst konklusionerne fra »Projekt God Løsladelse« om, at det sker for dårligt, og konklusionerne fra Servicestyrelsen, som siger, at der ikke er nogen koordinering, og at der ikke er nogen, der tager ansvar.
Morten Dahlin (V), 2023-12-07:
Det er også derfor, der i lovforslaget ligger en begrænsning af den mølles højde, så den ikke bliver lige så høj som de andre møller, hvilket jo er gjort ud fra en forudsætning om, at man skal forsøge at minimere genen til naboerne og antallet af enten frivillige opkøb eller ekspropriationer mest muligt.
Ole Stavad (S), 2004-11-24:
Jeg ville da have en vis forståelse for det, hvis formanden mente, at vi måske ikke skulle bringe nye temaer ind i en debat, hvor Venstre og skatteministeren absolut ikke ønsker at diskutere deres eget lovforslag og derfor begynder at strø om sig med beskyldninger imod alle mulige andre og bringe fortiden frem.
Søren Pind (V), 2016-01-27:
Men det er jo ikke sådan, at man så i øvrigt bare kan placere en sporingsenhed på bilen uden videre, for der er nogle retssikkerhedsmæssige krav, som skal være opfyldt, f.eks. i forhold til persondatalovens kapitel 4, som jeg ved er spørgeren bekendt.
Holger K. Nielsen (SF), 1997-10-09:
Og som jeg sagde tidligere: Vel skal børn da lære at læse, og vel skal de da have kvalifikationer, men det er da ikke alt, for hvad hjælper det, at man kan læse og har kvalifikationer og en masse faktuelle kundskaber, hvis man ikke er i stand til at omstille sig, hvis man ikke er i stand til at samarbejde, hvis man ikke er i stand til at indgå i sociale relationer - netop den form for uddannelse, der er så afgørende i forhold til fremtidens udfordringer.
Pelle Dragsted (EL), 2025-12-18:
For ministrene er der tale om lønstigninger på helt op til 500.000 kr. om året, og det er altså i en tid, hvor hundredtusinder af danskere kæmper med deres økonomi, og hvor vores pensionister, førtidspensionister, lærlinge, studerende og lavtlønnede har fået deres købekraft udhulet år efter år, fordi løn og pensioner slet, slet ikke er fulgt med priserne og huslejerne.
Margrethe Vestager (RV), 2000-02-24:
En ting er jo, at der er en vis naturlighed i CVU'er, hvor uddannelserne er i tæt familie med hinanden, men jeg tror faktisk på, at den mangfoldighed, den store forskel, der er af historiske, geografiske, regionale og andre årsager, vil betyde, at vi vil se CVU'er, som er meget forskellige.
Frank Dahlgaard (UP), 2000-11-21:
Når man har et betalingsbalanceoverskud, som er stort og væsentlig større end det, man har i eurolandene; når man har et meget stort offentligt overskud, mens man kører med underskud i eurolandene; når man i dag i Danmark har en lavere prisstigningstakt end den, man har i euro-området - det er en ny udvikling; når man har bedre udvikling i aktiekurserne i Danmark, end man har i eurolandene, og når man har en langt højere levefod i Danmark, end man har i euro-området, hvordan i alverden kan man så være B-medlem og ikke et alfa plus plus-medlem?
Christian H. Hansen (UFG), 2010-04-29:
Så vil jeg gerne spørge: Når det ikke på nuværende tidspunkt indgår i planerne, og da planerne stadig væk er under udarbejdelse, kunne ordføreren fra SF så love, at det, som SF før i tiden har sagt om differentieret moms på sunde fødevarer, nemlig at man i SF synes, det er en god tanke, kommer til at indgå i planerne?
Lone Dybkjær (RV), 2008-04-08:
Jeg skal bare tilslutte mig det, som formanden for Europaudvalget, hr. Svend Auken, sagde, nemlig at det jo ikke er rigtigt, at der ikke har været en diskussion, at det ikke er rigtigt, at der ikke har været en debat om folkeafstemninger eller ej, men at der altså ikke var et flertal for en folkeafstemning.
Christian Friis Bach (V), 2025-03-13:
Forslaget kom på en onsdag, og Europaudvalgets møde var på en fredag, og man håbede, at det kunne blive vedtaget inden for få uger, og jeg vil bare notere mig, at hr. Morten Messerschmidts parti sammen med alle oppositionspartierne stemte imod regeringens mandat, som klart bakkede op om, man hurtigt gik i gang med den her deregulering, og det gjorde man af den grund, at det kom meget hurtigt, og at det ikke var oversat til dansk.
Lene Espersen (KF), 2008-05-16:
Fristen kan variere fra nogle ganske få timer, hvis pålægget f.eks. går ud på, at en flok dyr, der lider af tørst under en hedebølge, får stillet vand til rådighed straks, til flere dage eller uger, hvis pålægget f.eks. går ud på, at en hesteejer skal opføre læbygninger til sine heste.
Marianne Jelved (RV), 2002-02-07:
Vi ville afvente og se, hvad indholdet var, og vi ville også være parat til at drøfte reformer af den fri ungdomsuddannelse og daghøjskolerne. Vi fremsatte jo selv et forslag før jul for at lette situationen og give den nye regering lidt respit til at udforme et større reformforslag, og derfor er det en meget, meget trist dag i dag. Situationen bunder i det, jeg vil kalde et spektakulært skattestop, der er uden egentlig reel betydning, men er en politisk manifestation.
Line Barfod (EL), 2003-05-05:
Men jeg håber, fru Birthe Rønn Hornbech også vil svare på alle de mange konkrete betænkeligheder, for når vi taler lovkvalitet, handler det for mig ikke kun om teknikaliteter, men i høj grad også om, hvad konsekvenserne er for de mennesker, som det her lovforslag kommer til at omhandle.
Peter Duetoft (CD), 1999-01-28:
Altså mig bekendt er arbejdsgiverne frit stillet til at nægte at indgå eksklusivaftaler, mig bekendt må Dansk Arbejdsgiverforenings medlemmer ikke indgå eksklusivaftaler, mig bekendt har vi andre steder set arbejdskampe, der gik i månedsvis, hvor arbejdsgiveren til sidst vandt og ikke kom ind under eksklusivaftaler.
Thomas Adelskov (S), 2006-05-09:
Det er tydeligt for Socialdemokratiet, for Det Radikale Venstre, for SF og for Enhedslisten, som har fremsat det her forslag om at lave en særlig tillægsydelse ved siden af kontanthjælpen, der sikrer, at unge mennesker med psykiske lidelser vil kunne få en økonomisk tålelig tilværelse.
Tove Fergo (V), 2001-10-11:
Det andet er, om autorisationen ikke også skulle indebære et krav om efteruddannelse af radiografer, et krav om, at de bliver ved med at følge med og være på toppen og have den sidste nye viden med, så man er helt sikker på, at det virkelig giver kvalitet i radiografens arbejde, at de bliver autoriseret.
Karina Lorentzen Dehnhardt (SF), 2025-05-09:
Det er klart, at hvis nogen har et pas, som de er uretmæssigt i besiddelse af, så skal det også kunne inddrages, men jeg ville dog ønske, at man så, når man laver sådan nogle regler, hvor man kan tage ud og inddrage passet, også husker retssikkerheden, nemlig ved at sørge for, at der også er kendelser til at gøre det.
Gunvor Wibroe (S), 2025-01-21:
Med initiativer som puljen til indsatser for børn og unge, der er vokset op med vold i hjemmet, og styrket beskyttelse af børn i forhold til forældremyndighed og samvær var en del af fokusset for handlingsplanen med rette også på børnene, der desværre lever med vold i hjemmet.
Frank Aaen (EL), 1998-11-25:
Jeg skal takke endnu en gang, og jeg tager det sidste som et tilsagn om, at i det omfang, det kan dokumenteres, at der sker en glidning, så vil regeringen også tage de nødvendige forholdsregler for at få bragt det til ophør og drejet tilbage igen, så de ældre igen får den hjemmehjælp, de har behov for.
Karen Højte Jensen (KF), 1997-11-06:
Jeg synes også, at de initiativer, vi sammen har taget her i Folketinget de senere år, er gode: forebyggende hjemmebesøg, ældreråd, klageråd og afsættelse af ekstra midler til de frivillige organisationer, som har en meget væsentlig rolle at spille, når vi taler om ældreområdet.
Kim Edberg Andersen (DD), 2025-12-09:
Ja, man skulle jo synes, og det er ikke, fordi vi folketingsmedlemmer ikke også gerne arbejder om aftenen, at man kunne tænke, at hvis nu man havde lavet den her bekendtgørelse for 4 uger siden eller sendt talen over, så var vi måske sluppet for at sidde her.
Morten Bødskov (S), 2010-10-13:
Det er fuldstændig rigtigt, som statsministeren siger, at spørgsmålet her tager sit afsæt i sagen om, nogle vil sige betalingen af privathospitalerne, og andre vil sige overbetalingen af privathospitalerne, for det var jo det, som rigsrevisor var inde at undersøge.
Søren Egge Rasmussen (EL), 2017-10-10:
For det, der lå i den tidligere Venstreregerings forsyningsstrategi, var jo en beskrivelse af, at hvis en kommune solgte de forsyningsselskaber, de har, så kunne de få lov til at beholde 80 pct. af indtægten som en kæmpe sukkerknald, der blev lagt ud lige foran dem.
Anne Baastrup (SF), 2004-05-10:
Det er i hvert fald helt sikkert, at det her beslutningsforslag skal køre videre i en eller anden form, for nu gider jeg altså ikke at høre på, at Dansk Folkeparti konstant, uafbrudt og hele tiden arbejder intensivt for at støtte og hjælpe voldsofre og støtte og hjælpe voldtægtsofre, uden at de på noget tidspunkt har taget et initiativ her i Folketingssalen, endsige støttet de mange forskellige forslag, som vi andre er kommet med.
Christian Langballe (DF), 2015-04-22:
Men det, der bekymrer mig, er selvfølgelig det forhold, at den politik, som føres af regeringen lige i øjeblikket, jo egentlig bare har til formål, at når de her folk kommer, kommer de igennem et 3-årigt integrationsforløb, og man gør langsomt de her folk til danskere.
Thor Pedersen (V), 2004-04-30:
Det er jo sådan, at der ikke er nogen, der kan sige på forhånd, at nu ændres der meget i forbindelse med reformen, for udgangspunktet er jo, at de kommuner, der afleverer i dag, mener, at de afleverer for meget, og de kommuner, der modtager i dag, mener, at de får for lidt.
Eva Kjer Hansen (V), 2006-05-31:
Jeg har senest den 16. maj 2006 i besvarelsen af spørgsmål S 4517 gennemgået den række af muligheder, der eksisterer efter lejelovgivningen, almenboligloven, byggeloven samt lov om byfornyelse og udvikling af byer for at få taget stilling til problemet.
Ole Stavad (S), 2003-04-01:
I og med at de har 0,3 pct. til gode fra sidste år, skulle de have en vækst næste år på 1,3 pct., som man har skåret ned til 0,7 pct., og det betød sidste år, at over 100 kommuner, mere end hver tredje, rent faktisk måtte skære ned og havde det, man kalder negativ vækst, altså en nedgang i stedet for en opgang i økonomien.
Jørn Jespersen (SF), 2004-01-20:
En meget stor del af det pvc-affald, som ikke bliver indsamlet, ender jo i forbrændingsanlæg, og derfor vil jeg gerne spørge: Hvordan er skatteministerens og regeringens vurdering af miljøeffekten, når man afbrænder hård pvc i forbrændingsanlæg?
Kirsten Normann Andersen (SF), 2024-02-22:
Men så længe de er der, betyder det helt konkret, at der er børn, der kommer bag i køen i forhold til udredning og behandling i f.eks. børne- og ungdomspsykiatrien, fordi der er andre forældre, der har haft råd til at have en sygeforsikring, som satte deres børn foran, vel at mærke uden en prioritering af, hvem der har det største behov.
Frank Aaen (EL), 2009-02-26:
Det, der er målsætningen, er stadig væk at presse nedad, og det medfører et enormt stort pres på vores demokrati, for jo flere af den slags regler her, der bliver lavet, og jo mere der kommer af den type pres, jo mindre bliver vores mulighed for demokratisk at kunne bestemme, hvordan vi synes vores land skal indrettes, altså med overenskomster, med krav til serviceydelser, med, hvordan vi i det hele taget ønsker at tingene skal være.
Naser Khader (RV), 2005-03-03:
Det er der kommet en redegørelse om, og det konkluderes flere steder, at vi skal i dialog med parterne, at vi skal debattere emnet osv., og i den sammenhæng har jeg dette spørgsmål til ministeren: Er der blevet afsat midler til at føre denne dialog med de forskellige parter, der er nævnt i redegørelsen?
Flemming Møller Mortensen (S), 2014-06-11:
Men det er sådan, at diagnoselisterne også er bundet op på WHO, altså FN's kategorisering i forhold til at registrere sygdomme, og der arbejdes markant i det regi på at ændre, og jeg har slået det fast med syvtommersøm, at transkønnethed ikke er nogen sygdom.
Dennis Flydtkjær (DF), 2013-11-01:
Et forslag kunne jo være, at man f.eks. lavede en fælles beretning her i Folketinget, som gjorde, at man forpligtede hinanden til, når man havde den her nye model i 2014, at man så også satte sig ned og fandt en holdbar løsning på det her med, at grundskylden ikke stiger så meget fremadrettet.
Malte Larsen (S), 2016-04-08:
Med beslutningsforslag B 38 pålægges regeringen at arbejde for, at der i EU indføres et totalt stop for brug af bisfenol A i fødevarekontaktmaterialer og at følge Frankrigs eksempel og indføre særregler i Danmark, der sikrer dette, indtil de skærpede regler er indført i Danmark.